**LETNI DELOVNI NAČRT ENOTE SNEBERJE**

**2024/2025**

***Cirkuški vrtinec***

»Ježki, smrkci in čarovniki se znajdejo sredi čarobnega cirkusa. Okoli njih se dvigajo pisani šotori iz katerih prihaja glasba in smeh. Vsak, ki stopi skozi vrtinec, dobi posebne cirkuške sposobnosti in postane zvezda lastne predstave.«

Skozi različne cirkuške aktivnosti, kot so žongliranje, akrobacije in klovnske veščine bomo razvijali motorične spretnosti koordinacijo in ravnotežje. V cirkuški šoli se bomo učili cirkuškega jezika in ustvarjali lastno domišljijsko pravljico.

Vzgojitelji bomo postali čarovniki znanja in spodbujali otroke, da raziskujejo svoje meje, odkrivajo nove talente in premagujejo izzive.

**GLOBALNI CILJI**

* Izboljšati koordinacijo in vzdržljivost.
* Razvijanje in spodbujanje dvosmerne komunikacije.
* Poslušanje, razumevanje in doživljanje jezika.
* Doživljanje in spoznavanje temeljnih literarnih del za otroke.

**CILJI**

* Izboljšanje ravnotežja in koordinacije telesa skozi cirkuške veščine.
* Razvijanje cirkuških spretnosti in veščin.
* Učenje osnovnih tehnik žongliranja z različnimi predmeti.
* Ustvarjanje gibalno-plesnih točk v vlogi cirkuških likov.
* Sodelovanje v skupinskih cirkuških predstavah.
* Izboljšati govorno-jezikovne sposobnosti otrok.
* Spodbujanje otroka k kreativnem razmišljanju in pripovedovanju izmišljarij.
* Spodbujanje aktivnega dialoga med vzgojiteljem in odraslim ter med vzgojiteljem in otrokom, kjer otrok ustvarja temeljne prvine kritičnega poslušanja in govorjenja, ki je temelj za razvoj njegove pismenosti.
* Otrok ob srečanju s pravljico in cirkuškimi junaki spontano dopolnjuje pravljične prazne prostore s svojo domišljijo in tako ustvarja svoje besedilo in cirkuško predstavo.
* Otrok izraža čustva, razvija domišljijo, sodelovanje, raziskovanje in timsko delo.
* Otrok se izraža preko svojih idej, dejanj, risb, načrtov in različnih izdelkov.
* Prepoznavanje vrednosti gozda kot učilnice in učnega pripomočka.
* Razvijanje koncepta dialoga v naravnem okolju.

**DEJAVNOSTI**

* Cirkuška šola z akrobatsko princeso, žonglerjem, čarobnikom in klovnskim kraljem.
* Spoznavanje cirkusa: akrobatske veščine, žongliranje, klovnske spretnosti, cirkuška umetnost in ustvarjalne dejavnosti.
* Postavitev cirkuškega šotora.
* Izdelava cirkuških rekvizitov, dekoracije in kostumov.
* Sodelovanje v skupinskih cirkuških točkah in vajah.
* Gozdni cirkus - cirkuška predstava v gozdu.
* Cirkuški orkester z glasbenikom Jakom.
* Obisk cirkuških pedagogov- cirkuška delavnica.
* Obisk cirkusantke Tjaše.
* Ustvarjanje cirkuških izmišljarij.
* Igra vlog Cirkuški direktor in pantomima cirkuških likov.
* Samostojno pripovedovanje o cirkuških dogodivščinah.
* Ustvarjanje cirkuške zgodbe s Čarobnikom.
* S princeso in žonglerjem spoznavamo značilnosti gozda, osnovnih drevesnih vrst, rastlin in živali, ki nas obdajajo v domačem okolju.
* Sejanje in opazovanje, skrb za rastline v našem zeliščnem vrtu.
* Izvedba lutkovnih in dramskih predstav.
* Sodelovanje v humanitarnih akcijah.
* Izvajanje Eko vsebin v povezavi na temo Znanje o gozdu.
* Aktivni sprehodi v naravi.
* Skrb za čisto okolje in ločevanje odpadkov.
* Otroke preko slikanic opozarjamo, kako skrbeti za svoje zdravje in osebno higieno.
* Joga za otroke, vodena vizualizacija, sproščanje preko senzoričnega čutenja, tehnike dihanja.
* Telovadba za možgane.
* Izvajanje FIT didaktičnih iger.
* Izvajanje prometnih poligonov na parkirišču vrtca.
* Gibanje v različnih vremenskih pogojih.

**NAČRTOVANI PROJEKTI**

1. Eko vrtec.
2. Varno s soncem.
3. Fit projekt in Fit kobacaj.

**CELOLETNE DEJAVNOSTI IN PRAZNOVANJA**

* Mali sonček.
* Eko bralna značka.
* Ciciuhec.
* Tečaj drsanja.
* Teden otroka.
* Kostanjev piknik.
* Veseli december.
* Mesec družine.
* Miškolinov rojstni dan.

**POSEBNA PONUDBA ENOTE**

* Vrtec v naravi: Gozd Martuljek (Barbara Zupanec, Jana Makovec).

Gozd Martuljek (Jožica Kokalj).

* Zimovanje: Logarska dolina (Jana Makovec).
* Letovanje: Poreč (Barbara Zupanec, Jana Makovec).
* Drsalni tečaj (Jana Makovec in Jaka Žunič).

**VKLJUČEVANJE OTROK, KI NE OBISKUJEJO VRTCA**

* Teden otroka.
* Obisk Dedka Mraza.
* Pustovanje.
* Dan odprtih vrat.

**SODELOVANJE S STARŠI**

Formalne oblike:

* roditeljski sestanki,
* pogovorne urice,
* informativni sestanki.

Neformalne oblike:

* nastopi za starše,
* družabna srečanja v naravi,
* utrinki in obvestila.

**IZOBRAŽEVANJA V VRTCU:**

* Fit projekt in Fit kobacaj.
* Aktivi strokovnih delavcev.

**IZOBRAŽEVANJA IZVEN VRTCA:**

* Različna izobraževanja, ki nam jih omogoča vodstvo.

**MENTORSTVO:**

Pripravljeni smo pomagati pri izvedbi obvezne prakse dijakov in študentov; smer vzgojitelj predšolskih otrok.

**ORGANIZIRANOST ENOTE (ODPRTOST, SOČASNOST):**

* Od 6h do 16.30.

Strokovni delavci enote Sneberje